Canalis Moscuae

Canalis Moscuae vel nomine Moscuae (Russice Канал имени МосквыUsque ad annum 1947 Канал Москва — Волга, canalis inter Moscum flumen et Volgam.) est maximus canalis regionis Moscuensis Russiae.

Locus et constructio
E Volga flumine in Dubna urbe, ubi receptaculum aquae Ivan'kovskoje (quod et mare Mosquense) aggere magno formatum est, incipit et in Moscum flumen in circulo septentrio-occidentali Moscuae effluit. Antliis aqua Volgana elevatur, ut partem mediam canalis transiret et Moscum amplificaret. 126 chiliometra longitudinis, 85 metra latitudinis et quinque cum dimidia parte metra altitudinis habet. Novem cataractae canalis sunt et duae etiam in Moscu flumine eidem tempore aedificatae sunt. Decem moles et novem ergasteria hydroelectrica in canale constructa sunt. Per receptacula aquae quinque transit. Sestram flumen transit per aggerem altum, at Iachromam flumen Demetriopoli ita secat, ut pars Iachromae superior in canalem effluat, inferior e tributariis nutriatur et aqua de canale deiecta suppleatur. Klazma flumen in systemate hydrotechnico, cuius partes receptacula aquae Klazmense et Pirogovense, canali coniungitur et rursus disiungitur.


Historia 

Annis ab 1932 ad 1937 aedificabatur. Maxima pars laboris a Dmitlag (scilicet Latine castris Demetriopolitanis, Gulagiae parte) facta est. Hieme anni 1941 tempore invasionis Germanicae in Moscuam aquae canalis per constructionem apud Sestra flumine in exercitum inimicum deiectae sunt.

Notae

Nexus externi

 Situs proprius

Categoria:Canales Russiae
Categoria:Confecta 1937
Categoria:Flumina et canales Moscuae
Categoria:Regio Moscuensis
Categoria:Systema Rha fluminis